Matkustajat voivat ostaa lippuja junista konduktööreiltä ilman palvelumaksua.

VR:n matkalippujen myyntijärjestelmässä on tekninen häiriö. Matkalippuja ei voi tällä hetkellä ostaa VR:n verkkokaupasta, juna-asemien lippuautomaateista eikä R-kioskeista.

VR:n viestintäpäällikkö Taina Kuitunen kertoo Ylelle, että vika havaittiin perjantaina illalla noin kello seitsemän aikaan.

– Tarkempaa tietoa viasta ei tällä hetkellä ole. Tilannetta seurataan. Korjausajasta ei voida antaa vielä arviota, kertoo Kuitunen.

Kuitunen kertoo, että matkustajat voivat ostaa lippuja junista konduktööreiltä ilman palvelumaksua. Lähijunaliikennelippuja voi ostaa normaalisti beta.vr.fi-verkkosivuilta ja VR Lähijunat-mobiilisovelluksen kautta.

Tekninen häiriö ei koske pääkaupunkiseudun lähijunaliikenteen HSL:n lipunmyyntiautomaatteja.